LATVIJAS REPUBLIKAS MINISTRU KABINETS

2017. gada Rīkojums Nr.

Rīgā (prot. Nr. )

**Par valstij piekrītošās būves “Salapi”, Skrīveru novadā, nodošanu Skrīveru novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu Valsts ieņēmumu dienestam bez atlīdzības nodot Skrīveru novada pašvaldības īpašumā valstij piekrītošo būvi –  dzīvojamā ēka “Salapi” (kadastra apzīmējums 3282 007 0159 001) – Skrīveru novadā (turpmāk – būve), pašvaldības autonomās funkcijas īstenošanai saskaņā ar likuma “Par pašvaldībām” 15. panta 9. punktu – palīdzības sniegšanai iedzīvotājiem dzīvokļa jautājuma risināšanai.

2. Skrīveru novada pašvaldībai būvi bez atlīdzības nodot valstij, ja tās vairs netiek izmantots šā rīkojuma 1. punktā minētās funkcijas īstenošanai.

3. Skrīveru novada pašvaldībai, nostiprinot zemesgrāmatā īpašuma tiesības uz būvi:

3.1. norādīt, ka īpašuma tiesības nostiprinātas uz laiku, kamēr Skrīveru novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt būvi un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības atbalstu.

Ministru prezidents                Māris Kučinskis

Vides aizsardzības un reģionālās

attīstības ministrs                      Kaspars Gerhards